CELEX: 62014CA0543
Language: et
Date: 2016-07-28 00:00:00
Title: Kohtuasi C-543/14: Euroopa Kohtu (neljas koda) 28. juuli 2016. aasta otsus (Cour constitutionnelle’i eelotsusetaotlus – Belgia) – Ordre des barreaux francophones et germanophone jt, Jimmy Tessens jt, Orde van Vlaamse Balies, Ordre des avocats du barreau d’Arlon jt versus Conseil des ministres (Käibemaks — Direktiiv 2006/112/EÜ — Direktiivi kehtivus ja tõlgendamine — Advokaaditeenused — Maksustamine käibemaksuga — Õigus tõhusale õiguskaitsevahendile — Poolte võrdsus — Tasuta õigusabi)

26.9.2016   
            
            
               ET
            
            
               Euroopa Liidu Teataja
            
            
               C 350/4
            
         Euroopa Kohtu (neljas koda) 28. juuli 2016. aasta otsus (Cour constitutionnelle’i eelotsusetaotlus – Belgia) – Ordre des barreaux francophones et germanophone jt, Jimmy Tessens jt, Orde van Vlaamse Balies, Ordre des avocats du barreau d’Arlon jt versus Conseil des ministres
   (Kohtuasi C-543/14) (1)
   
   ((Käibemaks - Direktiiv 2006/112/EÜ - Direktiivi kehtivus ja tõlgendamine - Advokaaditeenused - Maksustamine käibemaksuga - Õigus tõhusale õiguskaitsevahendile - Poolte võrdsus - Tasuta õigusabi))
   (2016/C 350/04)
   Kohtumenetluse keel: prantsuse
   
      Eelotsusetaotluse esitanud kohus
   
   Cour constitutionnelle
   
      Põhikohtuasja pooled
   
   
      Kaebajad: Ordre des barreaux francophones et germanophone e.a., Jimmy Tessens e.a., Orde van Vlaamse Balies, Ordre des avocats du barreau d’Arlon e.a.
   
      Vastustaja: Conseil des ministres
   
      Menetluses osalesid: Association Syndicale des Magistrats ASBL, Euroopa Advokatuuride ja Õigusliitude Nõukogu
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 1 lõike 2 ja artikli 2 lõike 1 punkti c analüüs Euroopa Liidu põhiõiguste harta artikliga 47 tagatud õiguse tõhusale õiguskaitsevahendile ja poolte võrdsuse põhimõtte seisukohast ei toonud esile mingeid asjaolusid, mis mõjutaksid nende sätete kehtivust seetõttu, et need sätted kehtestavad käibemaksu advokaaditeenustele, mida osutatakse õigussubjektidele, kes ei saa tasuta õigusabi riigi tasuta õigusabi süsteemi raames.
            
         
               2.
            
            
               Direktiivi 2006/112 artikli 1 lõike 2 ja artikli 2 lõike 1 punkti c kehtivuse hindamisel ei saa tugineda keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise konventsiooni, mis kirjutati alla 25. juunil 1998 Århusis, artikli 9 lõigetele 4 ja 5.
            
         
               3.
            
            
               Direktiivi 2006/112 artikli 132 lõike 1 punkti g tuleb tõlgendada nii, et see ei vabasta käibemaksust teenuseid, mida advokaadid osutavad õigussubjektidele, kes saavad tasuta õigusabi riigi niisuguse tasuta õigusabi süsteemi raames nagu see, mida käsitletakse põhikohtuasjas.
            
         
      (1)  ELT C 46, 9.2.2015.